text: Dit liedeken gaet alst begint.
  Ick sie die morghen sterre  De Bruyt.
  Heer Iesus claer aenschijn
  Ick groet v al van verre
  Met alder herten mijn.
  Och wie mach ic daer hooren De bruydegom.
  Maken so soete ghebaer
  Het luydet in mijn ooren
  Oft een gulde herpe waer.
  O siel wildy my winnen
  Ende my bekennen bat
  Ende my daer mede ghewinnen
  Ick ben uwer sielen schat.
  Iesus lief vercoren  De bruyt.
  Mijn troost mijn toeuerlaet
  Verleent my al te voren
  Te volghen uwen raet.
  Wildy by rade leuen  De bruydegom.
  So latet ws selfs raet
  
  Ende wilt al dat bengheuen
  Daer uwen quaden sin toe staet.
  Sijn dit die naeste weghen  De bruyt.
  So ben ick zeer veruaert
  Natuer en wils niet pleghen
  Het is haren rechten aert.
  O siele slaet op v ooghen  De bruydegom.
  Siet aen mijn bitter pijn
  Mijn edel bloet verdrooghen
  Salt dus verloren sijn?
  Wildy my niet begheuen  De bruyt.
  Iesus mijn gulden pont
  So wil ick v al mijn leuen
  Draghen in mijnen gront.
  O siele soude ick v laten?  De bruydegom.
  Neen ick in gheender stont)
  Ick en om uwer baten
  Ter doot toe seer ghewont.
  O Heer v bedruckte tranen  De bruyt.
  Gheeft my door v ootmoet,
  Dat ick mits v vermanen
  Verc rijghe dat eewich goet.
  O siele ontfanckt die croone De bruydegom.
  Mijn trou die gheue ick dy,
  My sult ghy hebben te loone
  En scheyt v niet van my.